破兴中兵，降建州官属，得山砦二十，村堡五百八十。阿忽复败昭古牙，降其官民尤多。昭古牙势蹙亦降，兴中、建州皆平。诏第将士功赏，抚安新民。完颜昌请以遥辇九营为九勐安。上以夺邻有功，使领四勐安，昭古牙仍为亲管勐安。五勐安之都帅，命完颜昌择人授之。完颜昌与刘彦宗举萧公翊为兴中尹，郡府各以契丹、汉官摄治，上皆从之。
伐北宋.及完颜宗翰、完颜宗望伐宋，完颜昌为六部路都统。完颜宗望已受宋盟，军还，完颜昌乃归中京。天会四年（1126年）八月，复伐宋。闰十一月，完颜宗翰、完颜宗望军皆至汴州。